# HSH Нордбанк Арена

### от Уикипедия, свободната енциклопедия

ДАННИ
Използван от | Хамбургер ШФ Хамбург Сий Девилс
Начало на строежа | 1 юни 1998 (Реконструкция)
Продължителност на строежа | 24 месеца
Строителни разходи | 64 милиона евро
Обща площ | 50 000 м2
Височина | 35 м
Размери на терена | 68 м x 105 м
Капацитет | 57 274/51 500
Седящи места | от 46 000 до 51 500
Бизнес места | 3 240
Ложи | 50 ложи с 10 до 30 места
Места за инвалиди | 120
Тоалетни | 347
Паркинг | 2 000 коли

HSH Нордбанк Арена (на немски HSH Nordbank Arena) е стадион в хамбургския квартал Баренфелд. Тук се провеждат домакинските мачове на Хамбургер ШФ и на отбора по американски футбол Хамбург Сий Девилс. Съоръжението се използва и за концерти. До 30 юни 2001 името на стадиона е Фолкспаркщадион. След това стадионът е прекръстен на АОЛ Арена по силата на сделка с американския интернет провайдер АОЛ в размера на 30 милиона марки (15,3 милиона евро). През 2005 договорът е продължен за още две години. От сезон 07/08 в продължение на шест години стадионът ще носи името HSH Нордбанк Арена, а отборът ще получи 25 милиона евро.

## [редактиране] История

Първият стадион на мястото на днешния HSH Нордбанк Арена е Градски стадион Алтона. Откриването се състои на 11 септември 1925 пред 50 000 зрители. Две години по-късно започва провеждането на международни мачове на национално равнище, а през 1928 г. се състои финалът за определяне на немския шампион (Хамбургер - Херта Берлин 5:2).

Бомбадировките по време на Втората световна война разрушават стадиона. В периода 1951-1953 стадионът е изграден наново, този път носещ името Фолкспаркщадион, а официалното откриване е на 12 юли 1953. Капацитетът е 61 000 зрители. Един от мачовете, останали в историята е този между ГДР и ФРГ от Десетото световно първенство по футбол през 1974 г., завършил 1:0 в полза на ГДР. По повод на световното първенство стадионът е реконструиран наново - над южната трибуна и построена козирка, а на източната - електронно табло. През 1998 тук се провежда и мач от Осмото европейско първенство.

Широките овални трибуни и отдалечеността на терена от тях са причина за негодуванието на феновете, на които не се харесва липсата на подходяща атмосфера по време на мачовете. Това се променя през юни 1998 г., когато започва траещата две години основна реконструкция. Първо игралното поле е обърнато на 90 градуса, както е зададено в разпоредбата на Немския футболен съюз за разположението на терените. След това - без да се преустановява провеждането на футболни мачове - на мястото на двата странични сектора за правостоящи се изграждат централния и срещуположния сектор. Накрая мястото на старите централен и срещуположен сектор е заето от новопостроените странични сектори. Първият мач след реконструкцията е на 2 септември 2000 - Германия-Гърция 2:0.

Новооткритият стадион става собственост на Хамбургер през 1998 г. и е един от петзвезндите стадиони на УЕФА, което означава, че на него могат да се играят финали на Шампионската лига и за Купата на УЕФА. Той домакинства на пет мача от 18-ото световно първенство по футбол. За международни мачове, при които е задължително всичките места да са седящи, се използват седалките, разположени под местата за правостоящи. Така капацитетът на стадиона спада до 51 500 места.

Във вътрешността на стадиона е разположен музеят на Хамбургер.

## [редактиране] Любопитно

- Четирите сектора се наричат Източна (централният сектор), Западна, Северна и Южна трибуна. След обръщането на терена на 90 градуса и резултиращата от това смяна на секторите, агитката вече не подкрепя отбора си от Западната трибуна, а от Северната.

- Поради факта, че АОЛ не е сред спонсорите на ФИФА, по времето на Световното първенство през 2006 стадионът носи името ФИФА ВМ Щадион Хамбург. В тази връзка стадионът е "изчистен" от всички имена на спонсори на Хамбургер. Повечето от тях са покрити, а осемте огромни светещи букви от името на АОЛ Арена и логото, намиращи се на покрива, са демонтирани. Всяка една от тях е висока 6,5 м, а тежестта им е от 4,5 до 6,5 тона. Разходите за тази интервенция се равняват на 200 000 евро.

- Договорът между Хамбургер и HSH Нордбанк довежда до това, че за първи път в историята на Бундеслигата стадион, носещ името на спонсор, ще го смени с друг спонсор.

- Според Франц Бекенбауер HSH Нордбанк Арена е един от най-красивите стадиони в Европа.

- И четирите сектора имат козирка, покриваща абсолютни всички места. Конструкцията на козирката позволява евентуанлото цялостно покриване на стадиона.

- Дикторът на стадиона е известният хамбургски певец и радиоводещ Лото Кинг Карл.

- Стадионът разполага с ВИП ресторант (1 000 м2), други ресторанти (обща площ 1,000 м2), няколко щанда за бързо хранене, както и със заседателни зали (обща площ 1,500 м2), две видеостени, 22 места за разполагане на камери за директни предавания.

## [редактиране] Мачовете от Световното първенство през 1974

14 юни 1974, Група 1
ГДР | - | Австралия | 2:0
18 юни 1974, Група 1
Австралия | - | ФРГ | 0:3
22 юни 1974, Група 1
ГДР | - | ФРГ | 1:0

## [редактиране] Мач от Европейското първенство през 1988

21 юни 1988, 20:15, Полуфинал
ФРГ | - | Холандия | 1:2

## [редактиране] Мачовете от Световното първенство през 2006

Събота, 10 юни 2006, 21:00, Група С
Аржентина | - | Кот д'Ивоар | 2:1
Четвъртък, 15 юни 2006, 15:00, Група А
Еквадор | - | Коста Рика | 3:0
Понеделник, 19 юни 2006, 18:00, Група Н
Саудитска Арабия | - | Украйна | 0:4
Четвъртък, 22 юни 2006, 16:00, Група Е
Чехия | - | Италия | 0:2
Петък, 30 юни 2006, 21:00, Четвъртфинал
Италия | - | Украйна | 3:0

## [редактиране] Външни препратки

- Официален сайт
- Официален сайт на Хамбургер ШФ
- HSV Supporters Club

## [редактиране] Източници

- Статия за АОЛ Арена в немскоезичната Уикипедия
- Сайт на HSV Supporters Club
- Статия във в-к Хамбургер Абендблат

Списък на петзвездните стадиони на УЕФА
Айброкс | Амстердам Арена | Ататюрк | Велтинс Арена | Висенте Калдерон | Де Койп | Деле Алпи | Джузепе Меаца | Ернст Хапел | Естадио до Драгао | Естадио да Луш | Жозе Алваладе | Лужники | Милениум Стейдиъм | Монжуик | HSH Нордбанк Арена | Ноу Камп | Олд Трафорд | Олимпийски стадион Берлин | Олимпийски стадион Мюнхен | Олимпийски стадион Севиля | Сигнал Идуна Парк | Спиридон Луис | Стад дьо Франс | Стадио Олимпико | Хемпдън Парк | Шюкрю Сараджоглу

Взето от „http://bg.wikipedia.org../../../h/s/h/HSH_%D0%9D%D0%BE%D1%80%D0%B4%D0%B1%D0%B0%D0%BD%D0%BA_%D0%90%D1%80%D0%B5%D0%BD%D0%B0_fa33.html“.

Категории: Футболни стадиони | Хамбург

##### Views

- Статия
- Беседа
- Текуща версия

##### Търсене

##### На други езици

- Català
- Česky
- Dansk
- Deutsch
- English
- Español
- Eesti
- Suomi
- Français
- עברית
- Bahasa Indonesia
- Italiano
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Русский
- Simple English
- Slovenščina
- Српски / Srpski
- Svenska
- ไทย
- Türkçe
- Tiếng Việt
- 中文